cyanic-selkie/wikianc huggingface dataset:
মহাকাশে নারী
সোভিয়েত ইউনিয়ন (রাশিয়াসহ)
একজন সোভিয়েত মহাকাশচারী হলেন মহাকাশে প্রথম নারী। ভ্যালেন্তিনা নিকোলায়েভা তেরেশকোভা ১৯৬৩ খ্রস্টাব্দের ১৬ জুন ভোস্তক ৬ উড্ডয়নে মহাকাশ অভিযান করেন।
মহাকাশে দ্বিতীয় নারীও হলেন একজন সোভিয়েত মহাকাশচারী; স্ভেৎলানা সাভিৎস্কায়া, যিনি ১৯৮২ খ্রিস্টাব্দে সোইয়ুজ টি-৭ অভিযানে মহাকাশে সফর করেন। সাভিৎস্কায়া ১৯৮৪ খ্রিস্টাব্দের ২৫ জুলাই সোইয়ুজ টি-১২ অভিযানে মহাকাশে দ্বিতীয় বার উড্ডয়নকারী প্রথম নারী এবং সোইয়ুজ টি-১২ অভিযানে স্যালিউৎ ৭ মহাকাশ স্টেশনের বাইরে এক্সট্রা ভেহিকুলার অ্যাক্টিভিটি (ইভিএ) প্রদর্শনকারী হিসেবে মহাকাশে পদচারণা করা প্রথম নারী।
সোভিয়েত-পরবর্তী রাশিয়া
রাশিয়ার ইয়েলেনা ভি কোন্দাকোভা হলেন প্রথম নারী যিনি সোইয়ুজ কার্যক্রমে এবং স্পেস শাটলে সওয়ারি হয়ে মহাকাশ সফর করেছেন। ইয়েলেনা সেরোভা ২০১৪ খ্রিস্টাব্দের ২৬ সেপ্টেম্বর প্রথম রাশিয়ান নারী মহাকাশচারী হিসেবে ইন্টারন্যাশনাল স্পেস স্টেশনে ভ্রমণ করেছিলেন।
রাশিয়ান মহাকাশ কার্যক্রমে আন্তর্জাতিক নারী মহাকাশচারীদেরও সামিল করা হয়েছিল। যুক্তরাজ্য থেকে হেলেন শারম্যান (১৯৯১), ফ্রান্স থেকে ক্লডি হেইগনার (১৯৯৬ ও ২০০১), ইরান থেকে অনউশেহ্ আনসারি (২০০৬), দক্ষিণ কোরিয়া থেকে য়েই সো-ইয়েন (২০০৮) এবং ইতালি থেকে সামান্থা ক্রিস্তোফোরেত্তি (২০১৪) এই গোষ্ঠীতে ছিলেন।
যুক্তরাষ্ট্র
১৯৮৩ খ্রিস্টাব্দের আগে পর্যন্ত মার্কিন যুক্তরাষ্ট্র থেকে কোনো নারীকে মহাকাশে পাঠানো হয়নি, যখন কিনা মহাকাশচারী স্যালি রাইড সেভেন্থ স্পেস স্যাটেলাইট মিশন মহাকাশযানে সওয়ারি হয়ে মহাকাশে গিয়েছিলেন। তখন থেকে ৪০ জনের বেশি মার্কিন নারী মহাকাশ ভ্রমণ করেছেন। এঁদের বেশির ভাগই ১৯৮৩ থেকে ২০১১ খ্রিস্টাব্দ পর্যন্ত বিভিন্ন স্পেস শাটল উড়ানের মাধ্যমে অভিযান করেছেন। স্যালি রাইড পৃথিবীর তৃতীয় নারী হিসেবে মহাকাশে গিয়েছিলেন। রাইড ১৯৮৩ খ্রিস্টাব্দের ১৮ থেকে ২৪ জুন এসটিএস-৭ মিশনে কাজ করেন। জুডিথ রেসনিক দ্বিতীয় মার্কিন এবং বিশ্বের চতুর্থ নারী মহাকাশচারী, যিনি ১৯৮৪ খ্রিস্টাব্দের অগস্ট থেকে সেপ্টেম্বর ডিসকভারি|ডিসকভারির মেইডেন ভয়েজ যানের মিশন বিশেষজ্ঞ হিসেবে ছিলেন, পরবর্তীতে বছর দেড়েকের কম সময়ের মধ্যে যখন স্পেস শাটল চ্যালেঞ্জার ধ্বংসপ্রাপ্ত হয়েছিল সেই সময় তিনি মৃত্যুমুখে পতিত হন। ক্যাথরিন ("ক্যাথি") সুলিভান একটা এসটিএস-৪১-জি ইভিএ যানে প্রথম নারী ছিলেন, যে মহাকাশযান ১৯৮৪ খ্রিস্টাব্দের ১১ অক্টোবর উৎক্ষিপ্ত হয়েছিল। আইলীন কলিন্স স্পেস শাটল চালনার প্রথম নারী পাইলট ছিলেন যিনি এসটিএস-৬৩ যানে ডিসকভারি এবং এসটিএস-৮৪ যানে আটল্যান্টিস'' চালনা করেছিলেন এবং এসটিএস-৯৩ যানে তিনি প্রথম নারী শাটল কম্যান্ডার হয়েছিলেন।
২০০১ খ্রিস্টাব্দের মার্চ থেকে অগস্ট পর্যন্ত সচল থাকা এক্সপেডিশন ২ কার্যক্রমে সুসান হেল্মস একজন আইএসএস এক্সপেডিশন ক্রু হিসেবে প্রথম নারী ছিলেন। যুক্তরাষ্ট্রের নাসা মহাকাশচারী ক্যাথলিন রুবিন্স হলেন মহাকাশে উড্ডয়ন করা ৬০তম নারী যিনি ২০১৬ খ্রিস্টাব্দের ৬ জুলাই এক্সপেডিশন ৪৮ এবং এক্সপেডিশন ৪৯ কার্যক্রমে একজন ফ্লাইট ইঞ্জিনিয়ার হিসেবে ইন্টারন্যাশনাল স্পেস স্টেশনে সফর করেন। এইসব অভিযানের অঙ্গ হিসেবে মহাকাশে ইভিএ-তে ১২ ঘণ্টা ৪৬ মিনিট এবং মহাকাশে ১১৫ দিন, ১২ ঘণ্টা ও ৪৬ মিনিট অবস্থান করে ২০১৬ খ্রিস্টাব্দের অক্টোবরে তিনি পৃথিবীতে ফিরে আসেন। ইন্টারন্যাশনাল স্পেস স্টেশনে অবস্থানকালে তিনি জীবনবিজ্ঞানের কিছু ক্ষেত্র সমেত একাধিক পরীক্ষানিরীক্ষাও পরিচালনা করেছিলেন। প্রথম ব্যক্তি হিসেবে মহাকাশে তিনি ডিএনএ অনুক্রম করেন।
যুক্তরাষ্ট্রের নাগরিক ছাড়াও এই দেশের রকেটের সাহায্যে আন্তর্জাতিক মহাকাশচারীদের মহাকাশে পাঠানো হয়েছিল। কানাডা থেকে রোবার্তা বন্ডার (১৯৯২ খ্রিস্টাব্দে) এবং জুলি পায়েটি (১৯৯৯ ও ২০০৯ খ্রিস্টাব্দে); ভারতের কল্পনা চাওলা (১৯৯৭ ও ২০০৩ খ্রিস্টাব্দে) ( কল্পনা চাওলা মোট ৩১ দিন, ১৪ ঘণ্টা, ৫৪ মিনিট মহাকাশে অবস্থান করেছিলেন। ) এবং জাপানের চিয়াকি মুকাই (১৯৯৪ ও ১৯৯৮ খ্রিস্টাব্দে) এবং নায়োকো ইয়ামাজাকি (২০১০ খ্রিস্টাব্দে) যুক্তরাষ্ট্রের মহাকাশ কর্মসূচির অংশ হিসেবে উড্ডয়ন করেছিলেন।
ভারতীয় বংশোদ্ভূত মার্কিন মহাকাশচারী সুনীতা পাণ্ড্য লিন উইলিয়ামস সাতবার মিলিয়ে সাকুল্যে ৫০ ঘণ্টা ৪০ মিনিট মহাকাশে পদচারণা করেছিলেন। ২০০৭ খ্রিস্টাব্দের ১৬ এপ্রিল তিনি বিশ্বের প্রথম ব্যক্তি হিসেবে মহাকাশেই ম্যারাথন দৌড়ে অংশ নিয়েছিলেন। এছাড়া নারী মহাকাশচারী হিসেবে সুনীতার আরো রেকর্ড হল: সবচেয়ে বেশি চার বার মহাকাশে গিয়েছেন এবং একটানা সবচেয়ে বেশি ১৯৫ দিন মহাকাশে অবস্থান করেছেন।
মহাকাশ কার্যক্রমে আগ্রহ নিয়ে উচ্চস্তরের অন্য একাধিক মহিলা অবদান রেখেছেন। ২০০০ খ্রিস্টাব্দের দশকের গোড়ার দিকে লরি গারভার ব্যবসায়িক মহাকাশ উড্ডয়ন কার্যক্রমের দৃশ্যমানতা এবং কার্যকরতা বৃদ্ধির জন্যে "অ্যাস্ট্রোমম" প্রকল্পের সঙ্গে একটা প্রকল্পে উদ্যোগী হন। তাঁর লক্ষ্য ছিল অব্যবহৃত সোয়ুজ মহাকাশযানকে কাজে লাগিয়ে ইন্টরন্যাশনাল স্পেস ক্র্যাফট প্রকল্প ব্যবহার করা; কারণ "...আমরা আমাদের জীবৎকালে একটা গুরুত্বপূর্ণ বিষয় হিসেবে অবশ্যই মহাকাশ-ভাড়ার সভ্যতা গড়ে তুলব।"
২০১৯ খ্রিস্টাব্দের ১৮ অক্টোবর জেসিকা মেয়ার এবং ক্রিস্টিনা কোচ কেবলমাত্র নারী পরিচালিত প্রথম মহাকাশ পদচারণা সংঘটিত করেন।
২০২৪ খ্রিস্টাব্দের মধ্যে নাসা আর্টেমিস কার্যক্রমে চাঁদে নারী মহাকাশচারী পাঠানোর লক্ষ্যমাত্রা ধার্য হয়েছে।
কানাডা
রোবার্তা বন্ডার ছিলেন মহাকাশে প্রথম কানাডিয়ান নারী এবং দ্বিতীয় কানাডিয়ান। তিনি ১৯৯২ খ্রিস্টাব্দের জানুয়ারি মাসে স্পেস শাটল ডিসকভারি মহাকাশযানে উড্ডয়ন করেছিলেন।
মন্ট্রিয়াল থেকে আরেকজন কানাডিয়ান নারী মহাকাশচারী হলেন জুলি পায়েটি। ১৯৯৯ খ্রিস্টাব্দের ২৭ মে থেকে ৬ জুন পর্যন্ত স্পেস শাটল ডিসকভারি-এর ওপর এসটিএস-৯৬ চালকের একজন ছিলেন। চালক হস্তচালিত ডকিংয়ের সাহায্যে স্পেস শাটলকে ইন্টারন্যাশনাল স্পেস স্টেশনে সংস্থাপন করেন এবং ওই স্টেশনে চার টন ওজনের বিভিন্ন সরবরাহ হাজির করেছিলেন। ২০০৯ খ্রিস্টাব্দে এসটিএস-১২৭ অভিযানের এন্ডিভার মহাকাশযানে পায়েটি মিশন স্পেশালিস্টের কাজ করেছিলেন। তাঁর প্রধান দায়িত্ব ছিল মহাকাশ স্টেশন থেকে কানাডার্ম রোবোটিক আর্ম পরিচালনা করা। পায়েটি ২০১৭ খ্রিস্টাব্দের ২ অক্টোবর ২৯তম কানাডার গভর্নর-জেনারেল হিসেবে শপথ নেন।
জাপান
১৯৯২ খ্রিস্টাব্দে ফার্স্ট মেটিরিয়াল টেস্ট (স্পেসল্যাব-জে) কাজের জন্যে যে এসটিএস-৪৭ মহাকাশ উড্ডয়ন হয়েছিল সেখানে তিনজন জাপানি পেলোড স্পেশালিস্ট প্রার্থীর মধ্যে থেকে ১৯৮৫-তে মনোনীত হয়েছিলেন চিয়াকি মুকাই। তিনি নিউরোল্যাব (এসটিএস-৯০) মিশনের জন্যে ব্যাক-আপ পেলোড স্পেশালিস্ট হিসেবেও কাজ করেছেন। মুকাই মহাকাশে ৫৬৬ ঘণ্টার বেশি সময় অবস্থান করেছেন। তিনি ১৯৯৪ খ্রিস্টাব্দে এসটিএস-৬৫ এবং ১৯৯৮ খ্রিস্টাব্দে এসটিএস-৯৫ উড়ানেও উড্ডয়ন করেছেন। তিনি মহাকাশে উড্ডয়নকারী প্রথম জাপানি নারী এবং প্রথম জাপানি নাগরিক হিসেবে দ্বিতীয় বার মহাকাশে গিয়েছেন।
২০১০ খ্রিস্টাব্দের ৫ এপ্রিল মহাকাশে উড্ডয়নকারী নোয়াকো ইয়ামাজাকি হলেন দ্বিতীয় জাপানি নারী। শাটল ডিসকভারি মহাকাশযানে এসটিএস-131 অভিযানের অংশ হিসেবে তিনি মহাকাশে প্রবেশ করেছিলেন। ২০১০ খ্রিস্টাব্দের ২০ এপ্রিল তিনি পৃথিবীতে ফিরে আসেন।   ১৯৯০ খ্রিস্টাব্দের দশকে ইয়ামাজাকি আইএসএস হার্ডওয়্যার উন্নয়ন প্রকল্পে কাজ করেছিলেন। তিনি একজন এয়ারোস্পেস ইঞ্জিনিয়র এবং এই বিষয়ে তিনি মাস্টার ডিগ্রি অর্জন করেছিলেন। তিনি ১৯৯৯ খ্রিস্টাব্দে মহাকাশচারী ট্রেনিংয়ে মনোনীত হন এবং ২০০১ খ্রিস্টাব্দে প্রশংসিত হয়েছিলেন। তিনি ২০১০ খ্রিস্টাব্দে তাঁর স্পেস শাটল উড্ডয়নে মিশন স্পেশালিস্ট ছিলেন এবং ৩৬২ ঘণ্টা মহাকাশে অবস্থান করেছিলেন। ইয়ামাজাকি রোবোটিক্সের ওপর কাজ করেছিলেন এবং ২০০৩ খ্রিস্টাব্দে যখন এনএএসডিএ (ন্যাশনাল স্পেস ডেভেলপমেন্ট এজেন্সি) (ইন্সটিটিউট অফ স্পেস অ্যান্ড অ্যাস্ট্রোনটিক্যাল সায়েন্স) এবং এনএএল (ন্যাশনাল এয়ারোস্পেস ল্যাবরেটরি অফ জাপান)-এর সঙ্গ মিলিত হয় তখন জাপানি মহাকাশ উড্ডয়ন সংস্থার পুনর্গঠনের মাধ্যমে স্থানান্তরিত হয়েছিলেন। নতুন সংস্থার নাম হয় জেএএক্সএ (জাপান এয়ারোস্পেস এক্সপ্লোরেশন এজেন্সি)।
চিন
মূল প্রবন্ধ: মহাকাশে চিনা নারী
চিনা মহাকাশ কার্যক্রম ২০১২ খ্রিস্টাব্দে মহাকাশে তাদের প্রথম নারী প্রেরণ করেছিল।
২০১০ খ্রিস্টাব্দে ফাইটার পাইলট পদধিকারী, প্রয়োজনীয় বিবাহিত মায়েদের মধ্যে থেকে চিনের প্রথম নারী মহাকাশচারী প্রার্থীদের বাছাই করা হয়েছিল। চিনারা বলে যে, বিবহিত নারীগণ "শারীরিক এবং মানসিকভাবে অধিক পরিপক্ব", কেননা, নিয়মমতো তাদের সন্তান ছিল বলে মহাকাশ উড্ডয়নে (ভ্রূণ সহ) তাদের প্রজনন অঙ্গের ক্ষতিতেও কিছু হয়না। মহাকাশ উড্ডয়নের কারণে নারীদের ওপর ফলিত অজানা প্রকৃতি তারা লক্ষ করেছিল। যাই হোক, চায়না অ্যাস্ট্রোনট সেন্টারের নির্দেশক বলেছিলেন যে, বিবাহ একটা পছন্দের বিষয়, কিন্তু কঠোর সীমাবদ্ধতা নয়। তারা এব্যাপারে এমনই কঠোর ছিল যে কারণে তাদের এই প্রথম মহাকাশচারী বাছাইপর্বে তারা "অতিরিক্ত সতর্ক" হয়েছিল। চিনের প্রথম নারী মহাকাশচারী লিউ ইয়াং বিবাহিত ছিলেন কিন্তু উড্ডয়নের সময়ে ২০১২ খ্রিস্টাব্দের জুন মাসে তাঁর কোনো সন্তান ছিলনা।
মহাকাশ পর্যটক নারী
অনউশেহ আনসারি সাকুল্যে নিজ-খরচে চতুর্থ মহাকাশ পর্যটক ছিলেন, এবং প্রথম নিজ-খরচে ইন্টারন্যাশনাল স্পেস স্টেশন উড্ডয়ন করা প্রথম নারী। তিনি ২০০৬ খ্রিস্টাব্দে সোয়ুজ টিএমএ-৯ মহাকাশযানে উড্ডয়ন করে মহাকাশ স্টেশনে গিয়েছিলেন। বাইকোনুর উৎক্ষেপণ কেন্দ্র থেকে তাঁর মিশন চালু হয় সেপ্টেম্বর ১৮, ২০০৬ এমএসডি ০৮:০৯ ঘণ্টায় (০৪:০৯ ঘণ্টা ইউটিসি), আইএসএস-এ পৌঁছিয়েছিলেন এমএসডি ০৯:২১ ঘণ্টা (০৫:২১ ইউটিসি) ২০ সেপ্টেম্বরে, এবং পৃথিবীতে ফিরে আসেন ২১ এপ্রিল, ২০০৭। সোয়ুজ টিএমএ আইএসএস এক্সপেডিশন ১৪ আনসারিসহ অভিযানের দুই-তৃতীয়াংশ ব্যক্তিকে মহাকাশ স্টেশনে পরিবাহিত করেছিল। আনসারি ইউরোপিয়ান স্পেস এজেন্সির পক্ষে একাধিক পরীক্ষা-নিরীক্ষা চালিয়েছিলেন।
২০১৫ খ্রিস্টাব্দ পর্যন্ত চারজন নারী স্পেস ফ্লাইট পার্টিসিপ্যান্টস শ্রেণিভুক্ত হয়েছিলেন: হেলেন শারম্যান, ক্লডি হেইগনার (বর্ন আন্দ্রে-দেশায়স), অনউশেহ আনসারি, এবং য়েই সো-ইয়েন।
মৃত্যু
উৎক্ষেপণের দু-মিনিটের কম সময়ের পর যখন স্পেস শাটল চ্যালেঞ্জার বিস্ফোরিত হয়েছিল তখন সব দিক থেকে ক্ষতি হয়ে পেলোড স্পেশালিস্ট ক্রিস্টা ম্যাকঅলিফ এবং মিশন স্পেশালিস্ট জুডিথ রেসনিক মহাকাশ অভিযানে প্রথম নারীদ্বয় যাঁরা মৃত্যুমুখে পতিত হন।
২০০৩ খ্রিস্টাব্দে স্পেস শাটল কলম্বিয়া বিপর্যয় হলে মিশন স্পেশালিস্ট কল্পনা চাওলা এবং লরেল ক্লার্কসহ চালকদের প্রত্যাবর্তনের সময় হারাতে হয়েছিল।
নারীদের ওপর মহাকাশের প্রভাব
মূল প্রবন্ধ: মানব শরীরে মহাকাশ উড্ডয়নের প্রভাব পুরুষদের মতো নারী মহাকাশচারীদেরও মহাকাশ সফরে সমান শারীরিক প্রভাব দেখা যায়। এর মধ্যে থাকে ভরশূন্যতার জন্যে শারীরবৃত্তীয় পরিবর্তন যেমন হাড় এবং পেশির ভর কম, মহাজাগতিক রশ্মি থেকে স্বাস্থ্যহানি, শূন্যস্থান এবং তাপ থেকে বিপদসমূহ, এবং মানসিক চাপ।
নাসার প্রাথমিক প্রতিবেদনে যুক্তি ছিল যে, ঋতুস্রাব হলে ভয়ানক স্বাস্থ্যগত ঝুঁকি এবং কর্মদক্ষতায় নেতিবাচক প্রভাব পড়তে পারে, যদিও বর্তমানে এটা নিত্যনৈমিত্তিক ব্যাপার হয়ে গিয়েছে।
বিকিরণের দ্বারা পুরুষ এবং নারী উভয়েই প্রভাবিত হয়। যাইহোক, সাম্প্রতিক এন্ডোমেট্রিয়াল, জরায়ু এবং স্তন ক্যান্সরের জন্যে ঝুঁকিপূর্ণ মডেল ব্যবহারের ফলে, নাসাতে বিভিন্ন অভিযানে পুরুষদের চেয়ে নারীরা মাত্র অর্ধেক সময় যাপন করতে পারে, যে কারণে পুরুষদের তুলনায় নারীদের পেশাগত বিকল্পে সীমাবদ্ধতা থেকে যায়।
গর্ভাবস্থা
নাসা গর্ভবতী কোনো মহাকাশচারীকে মহাকাশ উড্ডয়নে অনুমতি দেয়না, এবং মশাকাশে কোনো গর্ভবতী নারী ছিলনা। যাইহোক, গর্ভাবস্থার কিছু বৈশিষ্ট্য নিয়ে নানারকম বৈজ্ঞানিক পরীক্ষানিরীক্ষা চালানো হয়েছে।
বিকিরণের প্রকাশ চিন্তার বিষয়। আকাশ ভ্রমণে যুক্তরাষ্ট্রের ফেডারেল অ্যাভিয়েশন অ্যাডমিনিস্ট্রেশন গর্ভাবস্থার জন্যে মোট ১ mSv সীমার সুপারিশ করে, এবং এটা মাসে ০.৫ mSv-এর বেশি নয়। অ্যাপোলো এবং স্কাইল্যাব মিশনের মহাকাশচরীগণ প্রতিদিন গড়ে যথাক্রমে ১.২ mSv এবং ১.৪ mSv গ্রহণ করেছিলেন। আইএসএস পর্যন্ত দৈনিক গড় বিকিরণ ০.৪ mSv (বছরে ১৫০ mSv), যদিও লাগাতার চালক আবর্তনে ব্যক্তিগত ঝুঁকি কম থাকে। ২০০৫ খ্রিস্টাব্দে ইন্টারন্যাশনাল জার্নাল অফ ইম্পোটেন্স রিসার্চ এক সমীক্ষা রিপোর্ট প্রকাশ করেছে যে, স্বল্পকালীন মিশনে (ন-দিনের বেশি মেয়াদের না) "মহাকাশচারীদের 'গর্ভধারণ এবং যথাসময়ে সুস্থ সন্তান সহ্য করার ক্ষমতা' ক্ষতিগ্রস্ত হোতনা।" অন্য এক পরীক্ষায় একটা ব্যাং জেনোপাস লেভিস মহাকাশে সফলভাবে ডিম্বাণু উৎপাদন করেছিল।
বিকিরণ থেকে সুরক্ষিত রাখা একটা বিশেষ বিষয় হয়ে দাঁড়ায়, কেননা, যে সমস্ত নারী মহাকাশচারী গর্ভাবস্থার শেষ ধাপে অত্যধিক আয়নীকৃত বিকিরণের সামনে পড়বেন তাঁদের সন্তানরা বন্ধ্যা হয়ে যেতে পারে। আয়নীকৃত বিকিরণ গর্ভবতী নারীদের মধ্যে স্ত্রী-ভ্রূণের ডিম্বাণু ধ্বংসপ্রাপ্ত হয়ে যেতে পারে, এমনকি বাড়ন্ত অবস্থায় বংশধর অনুর্বর প্রতিপাদিত হতে পারে।
যখন কোনো মানুষ গর্ভধারণ অবস্থায় মহাকাশে অবস্থান করেননি, বিজ্ঞানীরা মনুষ্যেতর স্তন্যপায়ীদের ওপর পরীক্ষানিরীক্ষা পরিচালনা করেছেন। কসমস ১১২৯ এবং ১১৫৪ সহ মহাকাশ স্পেস মিশনগুলো "উৎপাদনশীল এবং বাড়ন্ত স্তন্যপায়ী"দের ওপর গবেষণা করেছিল, যেরকম করেছিল এসটিএস-৬৬, ৭০, ৭২ এবং এসটিএস-৯০ শাটল মিশন। ১৯৮৩ খ্রিস্টাব্দে এক সোভিয়েত গবেষণায় দেখা গিয়েছিল যে, একটা ইঁদুরকে গর্ভাবস্থায় কক্ষপথে পাঠানোর পরবর্তীকালে সেখানে সুস্থ বাচ্চাদের জন্ম দিয়েছে; সেই বাচ্চাগুলো "পৃথিবীতে জন্মানো অন্যান্য বাচ্চাদের তুলনায় রোগা ও দুর্বল হয়েছিল এবং তাদের মানসিক উন্নয়নের দিক থেকে কিছুটা পিছিয়ে ছিল" যদিও এটা পরে ধরা পড়ে।
সন্তান জন্মদান
একটা ১৯৯৮ স্পেস স্যাটেলাইট মিশন প্রমাণ করেছিল যে, বীবর রটাস মায়েরা মহাকাশে তাদের বংশধরদের জন্যে যথেষ্ট পরিমাণে দুধ তৈরি করতে অথবা তাদের খাওয়াতে পারেনি। যাইহোক, পরবর্তীকালে গর্ভবতী ইঁদুরদের ওপর এক গবেষণায় দেখা গিয়েছে যে, প্রাণীরা সফলভাবে বাচ্চার জন্ম দিতে এবং তাদের স্বাভাবকভাবে দুধ খাওয়াতে সক্ষম হয়েছিল।
আজ পর্যন্ত মহাকাশে কোনো মনুষ্য সন্তানের জন্ম হয়নি এবং কোনো শিশু মহাকাশে যায়নি। তা সত্ত্বেও, শিশুদের মহাকাশে পাঠানোর ভাবনা যথেষ্ট গম্ভীর, কেননা, অনেকে আলোচনা করেন মহাকাশে যাতায়াতকারী পরিবারগুলোর শিশুদের জন্যে কীভাবে কার্যক্রম লেখা হবে।
বিকিরণ
আধুনিক মহাকাশ সফরের মতো সাগরতলের তুলনায় আকাশ ভ্রমণে মানুষের ওপর মহাজাগতিক রশ্মি এবং সৌর শিখাসহ মহাকাশ থেকে বিমানে বিকিরণ বৃদ্ধি করে।
মার্কিন যুক্তরাষ্ট্রের এফএএ বিমান পরিবহন সংস্থায় মহাজাগতিক রশ্মি সম্বন্ধে তথ্যসহ উড়ান পরিচালক এবং ইন্টারন্যাশনাল কমিশন অন রেডিয়োলজিক্যাল প্রোটেকশন সুপারিশকৃত সাধারণ জনগণের জন্যে বছরে অনধিক 1 mSv সংস্থান রাখা যায়। উপরন্তু, অনেক বিমান পরিবহন সংস্থা ইউরোপীয় নির্দেশিকা মেনে গর্ভবতী উড়ান পরিচালক সদস্যদের অনুমোদন দেয়না। এফএএ একজন গর্ভবতী নারীর জন্যে সর্বমোট 1 mSv সীমা বেঁধে দিয়েছে, এবং প্রতি মাসে অনধিক 0.5 mSv।
পৃথিবীর চৌম্বকক্ষেত্রের বাইরে মহাকাশযাত্রীদের কাছে বৃহদায়তন কণা চিন্তার কারণ হয় যাঁরা মহাজাগতিক উৎস থেকে সৌর প্রোটন ঘটনাগুলো (এসপিই) সৌর কণা এবং ছায়াপথ সংক্রান্ত মহাজাগতিক রশ্মি পেয়ে থাকে। মহাকাশচারীরা যখন চাঁদ কিংবা পৃথিবীর কক্ষপথের সুদূর অবস্থানে সফর করেন তখন এসব উচ্চশক্তির আধান নিউক্লিয়াসগুলো পৃথিবীর চৌম্বকক্ষেত্রে আটকে যায় কিন্তু প্রধান স্বাস্থ্য উদ্বেগ দেখা দেয়। বিশেষত উচ্চ আধানযুক্ত এইচজেডই আয়নগুলো বলা হয় চরমভাবে বিপজ্জনক, যদিও বিশাল আকারের ছায়াপথ সম্পর্কিত মহাজাগতিক রশ্মিগুলো প্রোটন মেকাপ করে। ফলিত প্রমাণে দেখা গিয়েছে যে, সৌর প্রোটন ঘটনা (এসপিই) বিকিরণ মাত্রা যেটা অরক্ষিত মহাকাশচারীদের জন্যে মারাত্মক হতে পারে।
মঙ্গলগ্রহে অভিযানের জন্যে বর্তমান কারিগরিতে মার্স সায়েন্স ল্যাবরেটরি কর্তৃক ১৮০ দিনের সফরে সংশ্লিষ্ট পরিমাপের আনুমানিক প্রকাশ হল ৩০০ mSv, যেটা ২৪টা সিটি স্ক্যান অথবা একটা নিউক্লয়ার শক্তি উৎপাদন কেন্দ্রের একজন কর্মীর জন্যে বার্ষিক বিকিরণ সীমার ১৫ গুণের সমান। গর্ভবতী নারীর ক্ষেত্রে জার্মান মানের সীমা বেঁধে দেওয়া হয়েছে ডিম্বাশয় (ভ্রূণকোশ) ও জরায়ুর জন্যে বার্ষিক ৫০ mSv এবং স্তনের জন্যে বার্ষিক ১৫০ mSv। গর্ভবতী নারীর জন্যে বিকিরণের বৃদ্ধি ভ্রূণ থেকে শিশুকালে ক্যান্সারের ঝুঁকি থাকতে পারে।
গর্ভবতী মহিলাদের মহাকাশ উড়ানে বিকিরণ প্রকাশের সঙ্গে সমস্যাগুলোর একটা হল, যে সন্তান তাঁরা ধারণ করে আছেন সম্ভবত তাদের সন্তান না-ও হতে পারে। যদি একটা শিশু তখনো জরায়ুতে থাকে, সেই বাচ্চার জনন অঙ্গগুলো বিকিরণে সংবেদনশীল হয়; যে লিঙ্গেরই হোক-না-কেন একটা ভ্রূণ বন্ধ্যা হয়ে যেতে পারে। স্ত্রী ভ্রূণ এক্ষেত্রে দুর্বল হয়ে যায় কেননা, তার মা যখন গর্ভবতী ছিল ডিম্বাণু বৃদ্ধির সময় ক্ষতিগ্রস্ত হয়েছে, সুতরাং যদি তার সন্তান হয়, তবে তার মায়ের জরায়ুতে বিকিরণের কারণে সে বন্ধ্যা হতে পারে।
পবন দাস বাউল
পবন দাস বাউল একজন ভারতীয় বাঙালি বাউল শিল্পী। বাদ্যযন্ত্র হিসেবে তিনি একতারা, দোতারা ও ডুবকি বাজিয়ে থাকেন। তিনি ঐতিহ্যবাহী বাউল সঙ্গীতের একজন অগ্রগামী গায়ক, যিনি আন্তর্জাতিক অঙ্গনে বাউল গানকে পরিচিত করেছেন ও প্রতিষ্ঠা করেছেন নতুন এক ধারার সঙ্গীত ফোক ফিউশন।
প্রাথমিক জীবন
পবন দাস বাউল ভারতে ১৯৬১ সালে পশ্চিমবঙ্গের মুর্শিদাবাদ জেলার একটি ছোট্ট গ্রাম মুহাম্মদপুরে জন্ম গ্রহণ করেন। তার সঙ্গীতের প্রতি প্রাথমিক অনুপ্রেরণা ছিল তার বাবা ও উদ্দেশ্যবিহীনভাবে ঘুরতে থাকা বাউলের দল।
কর্মজীবন
thumb|right|200px|মিমলু সেন ও পবন দাস বাউল ফ্রান্সের ইন্টারন্যাশনাল এশিয়ান মুভিস ফেস্টিভ্যালে
১৯৮৮ সালে পবন দাস বাউল স্যাম মিলসের সাথে যুক্ত হন। স্যাম মিলস একজন লন্ডনে জন্ম নেয়া গিটারিস্ট যিনি পরীক্ষামূলক গানের দল অ্যাভান্ট গার্ড ২৩ স্কিডো-এর সাথে ১৯৭৯ থেকে ১৯৮২ সাল পর্যন্ত কাজ করেছেন।তাদের এই সংযুক্তির ফসল হিসেবে ১৯৯৭ সালে বের হয় রিয়েল সুগার অ্যালবাম পিটার গাব্রিয়েলের রিয়েল ওয়ার্ল্ড রেকর্ডস থেকে, যা ছিল বাংলা ও পশ্চিমা পপ সঙ্গীতের সংমিশ্রণের অন্যতম প্রথম ফিউশন কাজ। পরে লন্ডন ভিত্তিক স্টেট অব বেঙ্গল ও সুশীলা রহমানের সাথেও পবন দাস বাউল কাজ করেন। ২০০৫ সালের ইউনেস্কো বাউল সংস্কৃতিকে মাস্টার পীস অব দ্যা ওরাল এ্যান্ড ইনট্যাঞ্জিবল হেরিটেজ অব হিউম্যানিটি তালিকার অন্তর্ভুক্ত করে। তিনি সংগীত পরিবেশন করেন জয়পুর লিটারেচার ফেস্টিভ্যাল ও উইলিয়াম ডালরিম্পলের ২০০৯ সালের নাইন লাইভস কনসার্টে ।পবন দাস বাউল বাংলাদেশ, ভারত, ফ্রান্স ইত্যাদি দেশ সফর করেছেন নানা সময়।
ব্যক্তিগত জীবন
১৯৮২ সালে ফ্রান্সের প্যারিসে এক কনসার্টে পবন দাস বাউল মিমলুর সাথে পরিচিত হন যিনি ঐ কনসার্টের একজন দর্শনার্থী ছিলেন।পরে তারা বিয়ে করেন ও প্যারিসে বসবাস করতে থাকেন।মিমলু তাকে বাংলা ছাড়াও হিন্দি, ইংলিশ,ফ্রেঞ্চ পড়তে শিখিয়েছেন।
বঙ্গবন্ধু বাংলাদেশ-চীন মৈত্রী প্রদর্শনী কেন্দ্র
বঙ্গবন্ধু বাংলাদেশ-চীন মৈত্রী প্রদর্শনী কেন্দ্র ঢাকায় অবস্থিত একটি আন্তর্জাতিক পণ্য প্রদর্শন স্থাপনা। ১৩০৩.৫০ কোটি টাকা ব্যয়ে ২০ একর জায়গা জুড়ে এই স্থাপনাটি ঢাকা মহানগরের অদূরে পূর্বাচল এলাকায় স্থাপন করা হয়। ২০২১ সালের ২১শে অক্টোবর তারিখে স্থাপনাটি উদ্বোধন করেন শেখ হাসিনা।
উন্নয়ন প্রকল্প
বাংলাদেশের রপ্তানি উন্নয়ন ব্যুরো (ইপিবি) ২০১৫ সালে ‘বাংলাদেশ-চীন মৈত্রী প্রদর্শনী কেন্দ্র নির্মাণ প্রকল্প’ গ্রহণ করে। নতুন শহর প্রকল্প এলাকায় একটি আন্তর্জাতিক মানের পণ্য প্রদর্শন কেন্দ্র স্থাপনের লক্ষ্যে ২০১৫ সালে এই প্রকল্পটি গ্রহণ করা হয়েছিল। প্রকল্প পরিচালক হিসাবে দায়িত্ব পালন করেন মোহাম্মদ রেজাউল করিম। ২০ একর জমি ওপর ২৪ হাজার ৩৭০ বর্গমিটার জায়গায় গড়ে তোলা হয় বঙ্গবন্ধু বাংলাদেশ-চীন মৈত্রী প্রদর্শনী কেন্দ্র। এই প্রকল্প বাস্তবায়নের দায়িত্ব পালন করে ‘চায়না স্টেট কন্সট্রাকশন ইঞ্জিনিয়ারিং কর্পোরেশন (সিএসসিইসি)’। রপ্তানি মেলা, বাণিজ্য মেলা, রপ্তানিকারকদের সম্মেলন, ক্রেতা-বিক্রেতা মেলা এবং অন্যান্য বাণিজ্য বৃদ্ধিমূলক কর্মকাণ্ড আয়োজনের লক্ষ্য নিয়ে এই প্রদর্শনী কেন্দ্রটি স্থাপন করা হয়।
বর্ণনা
কেন্দ্রটির ফ্লোর স্পেস ৩৩ হাজার বর্গমিটার। এর মধ্যে ১৫ হাজার ৪১৮ বর্গমিটারের একটি প্রদর্শনী হল রয়েছে। প্রদর্শনী কেন্দ্রে ২ লাখ ৬৯ হাজার বর্গফুটের দুটি পৃথক প্রদর্শনী হল রয়েছ। এর সাথে যোগ করা হয়েছে ৪৭৩ আসন বিশিষ্ট একটি মিলনায়তন, ৫০ আসনের সম্মেলন কক্ষ ও ৬টি আলোচনা কক্ষ। অন্যান্য সুবিধাদির মধ্যে রয়েছে ৫০০ আসনের রেস্তোরাঁ, শিশুদের খেলার জায়গা, নামাজ কক্ষ, মেডিকেল বুথ, অতিথি কক্ষ, ১৩৯টি টয়লেট এবং বিল্ট-ইন পাবলিক অ্যাড্রেস সিস্টেম। প্রদর্শনী কেন্দ্রের নিজস্ব পানি শোধনাগার নির্মাণ করা হয়। স্টোর রুম, সিসিটিভি নিয়ন্ত্রণ কক্ষ, স্বয়ংক্রিয় কেন্দ্রীয় এসি ব্যবস্থা, অগ্নিনির্বাপণ ব্যবস্থা, ইন-বিল্ট পতাকা স্ট্যান্ড ছাড়াও এই প্রদর্শনী কেন্দ্রে ইন্টারনেটের জন্য ওয়াইফাই ব্যবস্থা, একটি আধুনিক ঝর্ণা ও রিমোট নিয়ন্ত্রিত প্রবেশদ্বার রয়েছে।
পার্বত্য চট্টগ্রাম সংঘাত
পার্বত্য চট্টগ্রাম সংঘাত বাংলাদেশের পার্বত্য চট্টগ্রাম এলাকায় সৃষ্ট একটি রাজনৈতিক সংঘাতরূপে পরিচিত। বাংলাদেশ সরকার এবং পার্বত্য চট্টগ্রাম জনসংহতি সমিতি ও তার সশস্ত্র উগ্র অঙ্গ-সংগঠন শান্তি বাহিনীর মধ্যে এ সংঘাতের সৃষ্টি হয়। পার্বত্য চট্টগ্রামের বিভিন্ন উপজাতির স্বায়ত্তশাসনের অধিকার আদায়ের প্রেক্ষিতে এ সংঘাত ঘটে। ১৯৭৭ সালে সামরিক শাসনামলে সামরিক বাহিনীর সাথে শান্তি বাহিনী সংঘাতে জড়িয়ে পড়ে। ১৯৯৭ সালে পার্বত্য চট্টগ্রাম শান্তি চুক্তি স্বাক্ষরের পূর্ব পর্যন্ত সুদীর্ঘ ২০ বছর এ সংঘাত চলমান ছিল।
এরপরে সশস্ত্র বাহিনী এবং বাংলাদেশের আধাসামরিক বাহিনী তাদের যে সহায়তা করেছিল সেগুলি গণহত্যা এবং জাতিগত নির্মূল হিসাবে আদিবাসীদের দ্বারা অনুমান করা হয়েছিল। আধা সামরিক বাহিনী বাংলাদেশ আনসারদের দ্বারা গণ-ধর্ষণের খবর পাওয়া গেছে, যদিও এগুলি বিতর্কিত। অ্যামনেস্টি ইন্টারন্যাশনাল অনুসারে জুন ২০১৩ পর্যন্ত বাংলাদেশ সরকার শান্তি চুক্তির শর্তাদি বাস্তবায়নে এবং জনগণকে তাদের জমি প্রত্যাবর্তনের বিষয়ে উদ্বেগ মোকাবেলায় "প্রশংসনীয় অগ্রগতি" করেছে।  অ্যামনেস্টির অনুমান যে এখানে বর্তমানে অভ্যন্তরীণভাবে বাস্তুচ্যুত জুম্ম পরিবার রয়েছে ৯০০ জন।
প্রতিক্রিয়া
সামরিক বাহিনী ও আধা-সামরিক বাহিনীর আক্রমণের প্রেক্ষিতে আন্তর্জাতিক পর্যায়ে গণহত্যা ও নৃজাতিগোষ্ঠী উচ্ছেদ হিসেবে পরিচিতি পেতে থাকে।  আনসারদেরকে গণ ধর্ষনে সম্পৃক্ততার বিষয়েও প্রতিবেদন প্রকাশিত হয়। এ প্রসঙ্গে মার্ক লেভিন ‘গণহত্যার অন্য ধরন’ নামে আখ্যায়িত করেন। এ আক্রমণকে তিনি বাংলাদেশের স্বাধীনতা যুদ্ধকালীন সময়ে গণ ধর্ষনের সাথে তুলনা করেন।
অ্যামনেস্টি ইন্টারন্যাশনালের মতে, জুন, ২০১৩ সাল পর্যন্ত বাংলাদেশ সরকার শান্তি চুক্তি বাস্তবায়নে জুম্ম জাতিগোষ্ঠীকে তাদের ভূ-খণ্ডে নিরাপদ প্রত্যাবর্তনে কোন ভূমিকা রাখেনি। বর্তমানে প্রায় নব্বই হাজার জুম্ম পরিবার স্থানচ্যুত রয়েছে।
ইতিহাস
পাকিস্তান শাসনামলে তদানীন্তন পূর্ব-পাকিস্তানে এ সংঘাতের সূচনালগ্ন হিসেবে ধরে নেয়া হয়। ১৯৬২ সালে কাপ্তাই বাঁধ অবকাঠামো নির্মাণের ফলে লক্ষাধিক লোক স্থানচ্যুত হন। তাদের স্থানচ্যুতিতে তৎকালীন সরকার কোন গুরুত্ব দেয়নি ও হাজারো পরিবার ভারতে চলে যায়। বাংলাদেশ স্বাধীন হবার পর পার্বত্য চট্টগ্রামের বৌদ্ধ ধর্মাবলম্বী চাকমা রাজনীতিবিদ মানবেন্দ্র নারায়ণ লারমা স্বায়ত্তশাসন ও ঐ অঞ্চলের জনগণের অধিকারকে স্বীকৃতি দেবার জন্য দাবী উত্থাপন করেন।
লারমা ও অন্যান্য পার্বত্য আদিবাসীর প্রতিনিধিগণ বাংলাদেশের সংবিধানের খসড়ার বিপক্ষে অবস্থান নেন। তাদের মতে ঐ সংবিধানে নৃজাতিগোষ্ঠীকে স্বীকৃতিসহ অ-মুসলিম ও অ-বাঙ্গালীদের সংস্কৃতিকে স্বীকৃতি দেয়া হয়নি। সরকারের নীতি কেবলমাত্র বাঙ্গালী সংস্কৃতি ও বাংলা ভাষাকে ঘিরে। এছাড়াও বাংলাদেশের সকল নাগরিককে বাঙ্গালী হিসেবে চিত্রিত করা হয়েছে। শেখ মুজিবুর রহমানের সাথে পার্বত্য চট্টগ্রামের প্রতিনিধি দলের নেতা হিসেবে মানবেন্দ্র নারায়ণ লারমা’র আলোচনান্তে জানানো হয় যে, পার্বত্য নৃজাতিগোষ্ঠী বাঙ্গালী হিসেবে পরিচিতি লাভে একমত পোষণ করেছেন।  এছাড়াও শেখ মুজিব জানিয়েছেন যে, পার্বত্য এলাকায় মুসলিম বাঙ্গালীদের জোরপূর্বক আবাসনের ফলে স্থানীয় বৌদ্ধ ও সংখ্যালঘু হিন্দু জনগোষ্ঠী মেনে নিতে পারছে না।
শান্তি বাহিনী গঠন
১৯৭৩ সালে লারমা ও অন্যান্য নেতৃবৃন্দ পার্বত্য চট্টগ্রাম জন সংহতি সমিতি (পিসিজেএসএস) প্রতিষ্ঠা করেন। এ সমিতিতে স্থানীয় আদিবাসী ও উপজাতীয় লোকগণ সংশ্লিষ্ট ছিলেন। পিসিজেএসএসের সশস্ত্র সংগঠন শান্তি বাহিনী সরকারী নীতির বিরুদ্ধে অবস্থান নিয়ে অস্থিতিশীল পরিবেশের সৃষ্টি করতে সচেষ্ট হয়। শেখ মুজিবের জরুরী শাসনামলে এ সঙ্কটের সূচনা ঘটে। ১৯৭৭ সালে বাংলাদেশ সেনাবাহিনীর যানবাহনে প্রথমবারের মতো আক্রমণ করে শান্তি বাহিনী। ভারত সরকার সীমান্তে ঘাঁটি গড়তে শান্তি বাহিনীকে সহায়তা করে।
শান্তি বাহিনী তাদের আক্রমণ পরিচালনার সুবিধার্থে এ অঞ্চলকে কয়েকটি ভাগে বিভক্ত করে। স্থানীয় অধিবাসীদের জোরপূর্বক সংগঠনে যোগ দিতে বাধ্য করে ও আনুষ্ঠানিকভাবে প্রশিক্ষণ প্রদান করে। বাঙ্গালী পুলিশ ও সৈনিক, সরকারী কার্যালয়, সরকারী কর্মকর্তা ও এতদাঞ্চলের বাঙ্গালী মুসলিম অধিবাসীদেরকে লক্ষ্য করে আক্রমণ পরিচালনা করতে থাকে। এছাড়াও এ বাহিনীর বিপক্ষে অবস্থানরত যে-কোন আদিবাসী ও সরকারকে সমর্থনদানকারীকেও আক্রমণ করতে দ্বিধাবোধ করেনি।
সরকারী তথ্য মোতাবেক জানা যায় যে, ১৯৮০ থেকে ১৯৯১ সালের মধ্যে ১,১৮০ ব্যক্তি শান্তি বাহিনীর হাতে প্রাণ হারায়। বাংলাদেশ সেনাবাহিনী, বাংলাদেশ পুলিশ, বাঙ্গালী মুসলিম বসবাসকারী, শান্তি বাহিনী ও এর সমর্থকেরা নৃজাতিগোষ্ঠী উচ্ছেদসহ মানবাধিকার হরণে সম্পৃক্ত হয়।
মানবাধিকার লঙ্ঘন
বাংলাদেশ দীর্ঘ পনেরো বছর সামরিক শাসনে পরিচালিত হয় ও ১৯৯০ সালে দেশে গণতন্ত্র ফিরে আসে। এ সময়কালে পার্বত্য চট্টগ্রাম এলাকায় রাখাইন সম্প্রদায়ের উপর বেশকিছু সহিংসতা পরিচালিত হয়। এতে বাংলাদেশের সামরিক বাহিনী ও বাংলাদেশ সরকারের সহায়তায় অবস্থানকারী লোকজন সম্পৃক্ত ছিলেন বলে জানা যায়। ১৯৮০ বাঙ্গালী মুসলিম ও সশস্ত্র বাহিনীর সদস্যরা ককজলি গ্রামে আক্রমণ চালিয়ে ৩০০জনকে হত্যা করে চলে যায়। ৩ মার্চ আরো একটি গণহত্যা পরিচালিত হয়। নিরাপত্তা বাহিনী তিন থেকে চার হাজার লোককে হত্যা করে। ২৫ মার্চ, ১৯৮১ তারিখে অবস্থানকারী লোকজন ও সেনাবাহিনীর সদস্যরা আক্রমণ চালায় ও মাটিরাঙ্গায় পাঁচশত জনকে হত্যা করে। ১৯৮৬ সালে পাচারিতে, ১৯৮৯ সালে লঙ্গুদুতে ৪০জন আদিবাসীকে হত্যা করা হয় ও ১৩,০০০ জন ভারতে শরণার্থী হিসেবে চলে যায়।
প্রতিবেদনে প্রকাশ পায় যে, ১৯৯২ সালে লোগাংয়ে শতশত লোক হত্যা করা হয় যাতে জীবন্ত পুড়ে ফেলাসহ আত্মরক্ষার্থে পালিয়ে যাবার সময় গুলি করে হত্যা করা হয়েছে। এ প্রেক্ষাপটে ইউরোপীয় ইউনিয়নে প্রস্তাব পাস করে যাতে বাংলাদেশ সরকারকে পার্বত্য এলাকায় সামরিক বাহিনীকে আক্রমণ করা থেকে বিরত থাকার কথা বলা হয়।  ১৯৯৩ সালে ছাত্র আন্দোলনে বসতি স্থাপনকারী ও আইন-শৃঙ্খলা বাহিনীর সদস্যরা আক্রমণ করে।  এরপর নানিয়াচরের গণহত্যায় ১০০ লোককে হত্যা করা হয়। জাতিসংঘের বিশেষ প্রতিনিধি অগণিত মানবাধিকার লঙ্ঘনের বিষয়গুলো প্রতিবেদন আকারে তুলে ধরেন।
হিসেব করে দেখা গেছে যে, ১৯৭১ থেকে ১৯৯৪ সালের মধ্যে প্রায় আড়াই হাজার জুম্ম মহিলা ধর্ষণের শিকারে পরিণত হয়েছেন। ১৯৯৫ সালে এক হিসেবে দেখা যায়, ধর্ষণের অধিকাংশই ঘটেছে ১৯৯১ থেকে ১৯৯৩ সালের মধ্যে যাতে আইন-শৃঙ্খলা বাহিনীর সম্পর্ক ছিল। তন্মধ্যে ৪০ শতাংশ ধর্ষণই গৌণ ছিল। ২০০৩ থেকে ২০০৭ সালের মধ্যে ২৭ শতাংশ ধর্ষণে আইন-শৃঙ্খলা বাহিনীর সাথে বাঙ্গালী মুুসলিমদের সম্পৃক্ততা ছিল। কবিতা চাকমা ও গ্লেন হিলের ভাষ্য মোতাবেক দেখা যায়, জুম্ম মহিলাদের উপর যৌন নির্যাতন নিত্য-নৈমিত্তিক ঘটনার পর্যায়ে এসে দাঁড়িয়েছে। এ সংঘাতের সময় জুম্ম ব্যক্তিদের বিরুদ্ধে বাংলাদেশ কর্তৃপক্ষ উদ্দেশ্যপ্রণোদিতভাবে ভিন্ন কৌশল অবলম্বন, ধর্ষণ, নির্যাতন, গণহারে গ্রেফতার, কারাগারে নিক্ষেপ, অপহরণ করে যুদ্ধের পর্যায়ে নিয়ে যায়।
শান্তিচুক্তি পরবর্তীকাল
শান্তি চুক্তির সম্পূর্ণ বাস্তবায়নের বিষয়গুলো প্রক্রিয়াধীন থাকলেও এ অঞ্চলটি সামরিকবাহিনীর সম্প্রসারণ ও অভিবাসন প্রক্রিয়া অব্যাহত রয়েছে। গণহারে গ্রেফতার, হত্যা, ধর্ষণের মাধ্যমে মানবাধিকার লঙ্ঘনের ঘটনা ঘটছে। এছাড়াও, মানবাধিকার কর্মীদেরকে নানা প্রশ্নবানে জর্জরিত করাসহ গ্রেফতার করা হচ্ছে। ২৬ আগস্ট, ২০০৩ তারিখে প্রকাশিত এশিয়ান সেন্টার ফর হিউম্যান রাইটসের প্রতিবেদনে জানা যায়, আইন-শৃঙ্খলা বাহিনী উপজাতি পরিকল্পনা করে একযোগে দশটি গ্রামে আক্রমণ পরিচালনা করে। শতশত লোক বাস্তুচ্যুত হয়। হিসেব করে দেখা গেছে, দশজন সংখ্যালঘু নারী ধর্ষণের শিকারে পরিণত হয়েছেন। এছাড়াও, দাদির কাছ থেকে নয়মাসের শিশুকে ছিনিয়ে নিয়ে আইন-শৃঙ্খলা বাহিনীর সদস্যরা হত্যা করে। জুম্ম জনগোষ্ঠী সাংবিধানিক কোন স্বীকৃতি পায়নি ও তাদেরকে অনগ্রসরমান জনগোষ্ঠী হিসেবে আখ্যায়িত করা হয়েছে।
বানৌটা পশুর
বাংলাদেশ নৌবাহিনী টাগ (সংক্ষেপেঃ বানৌটা) পশুর বাংলাদেশ নৌবাহিনীর একটি হালদা-শ্রেণীর টাগবোট। এই জাহাজটিকে রবার্ট অ্যালান লিমিটেড, কানাডা এর প্রযুক্তিগত সহায়তায় খুলনা শিপইয়ার্ডে নির্মাণ করা হয়। রামপার্টস ৩২০০ সিরিজের উপর ভিত্তি করে নির্মিত জাহাজটি বহিঃনোঙ্গরে ও পোতাশ্রয়ে সাবমেরিনের নিরাপত্তা নিশ্চিতের পাশাপাশি নৌবাহিনীর অন্যান্য জাহাজ এবং বাণিজ্যিক জাহাজকে টোয়িং সহযোগিতা প্রদান, পোতাশ্রয়ে ও সমুদ্রে অগ্নিনির্বাপণ এবং উদ্ধারকারী জাহাজ হিসেবে কার্যকরী ভূমিকা পালন করে।
ইতিহাস
সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় ও বৈদেশিক উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। এরই ধারাবাহিকতায় ৬ সেপ্টেম্বর, ২০১৫ সালে বাংলাদেশ নৌবাহিনীর অধীনস্থ খুলনা শিপইয়ার্ডে জাহাজটির নির্মাণকাজ শুরু হয়। জাহাজ নির্মাণে প্রয়োজনীয় নকশা ও প্রযুক্তি সরবরাহ করে রবার্ট অ্যালান লিমিটেড, কানাডা। জাহাজটি নির্মাণে প্রয়োজনীয় সরঞ্জাম ও উপকরণ সরবরাহ করে গ্রেড ওয়ান মেরিন শিপইয়ার্ড, মালয়েশিয়া। এছাড়াও সম্পূর্ণ প্রজেক্ট ডিজাইন, সাপ্লাই এবং লজিস্টিক ম্যানেজমেন্ট সম্পন্ন করে দেশীয় প্রতিষ্ঠান গোল্ডেন মেরিটাইম টেকনোলজি, ঢাকা। অবশেষে ৮ নভেম্বর, ২০১৭ সালে গণপ্রজাতন্ত্রী বাংলাদেশের মহামান্য রাষ্ট্রপতি মোঃ আব্দুল হামিদ বানৌটা পশুর জাহাজটিকে নৌবাহিনীতে কমিশন করেন। আন্তর্জাতিক খ্যাতিসম্পন্ন ফ্রান্স ভিত্তিক ক্লাসিফিকেশন সোসাইটি ব্যুরো ভেরিটাস (বিভি) এর নীতিমালা অনুসরন করে জাহাজটি নির্মিত হয়।
বৈশিষ্ট্য ও যান্ত্রিক কাঠামো
বানৌটা পশুর জাহাজটির দৈর্ঘ্য, প্রস্থ এবং গভীরতা । এটি কানাডা এবং মালয়েশিয়ান কারিগরি সহায়তায় খুলনা শিপইয়ার্ডে নির্মিত হয়। জাহাজটিতে রয়েছে ২টি ১৮৬৪ কিলোওয়াটের ২৫০০ এইচপি ক্যাটারপিলার ডিজেল ইঞ্জিন, ২টি এএসডি রোলস রয়েস প্রপালশন এবং ২টি ৮৬ কিলোওয়াটের ক্যাটারপিলার জেনারেটর। যার ফলে জাহাজটি সর্বোচ্চ  গতিতে চলতে সক্ষম।
১৫০০-এর দশক
এটি গ্রেগরীয় বর্ষপঞ্জী অনুযায়ী ১৫০০-এর দশক। এটি শুরু হয়েছে ১লা জানুয়ারি, ১৫০০ থেকে এবং শেষ হয়েছে ৩১ ডিসেম্বর, ১৫০৯ তারিখে।
সৌদি আরবে আহমদিয়া
আহমদিয়ারা সৌদি আরবে ইসলামের একটি নির্যাতিত শাখা। যদিও সৌদি আরবে আহমদিয়া আন্দোলনের সাথে জড়িত অনেক বিদেশী কর্মী ও সৌদি নাগরিক রয়েছে। আহমদীদের দেশে প্রবেশে আনুষ্ঠানিকভাবে নিষেধাজ্ঞা রয়েছে। তারা মক্কা ও মদিনায় তীর্থযাত্রা করা থাকে। এতে একাধিক মানবাধিকার সংস্থার সমালোচনার মুখে পড়ে।
ইতিহাস
১৯ শতকের শেষের দিকে আহমদিয়া আন্দোলনের প্রথম দিকের ইতিহাস থেকে জানা যায়, আহমদীদের এই অঞ্চলের সাথে যোগাযোগ ছিল যেটি তখন আরব উপদ্বীপের অটোমান প্রদেশগুলির একটি মুল ছিল। প্রাথমিকভাবে মক্কা ও মদিনা দুটি পবিত্র শহরের সাথে তাদের আধ্যাত্মিক সংযোগ ছিল। আহমদীয়াদের ঐতিহাসিক নথি অনুসারে এই অঞ্চলের প্রথম আরব আহমদী ছিলেন। মক্কা শহরের শিব আমিরের বাসিন্দা শেখ মুহাম্মদ বিন আহমদ আল-মক্কি আহমাদি ছিলেন। ১৮৯১ সালে ভারত সফর করে এবং মির্জা গোলাম আহমদ ও তার দাবির কথা শুনে। তিনি প্রথমে তাকে একটি আমন্ত্রণমূলক চিঠি লেখেন কিন্তু লুধিয়ানায় তার সাথে সাক্ষাতের পর, গোলাম আহমদের প্রতি আনুগত্যের প্রতিশ্রুতি দেন এবং আহমদিয়া আন্দোলনে যোগ দেন। ১৮৯৩ সালে মক্কায় ফিরে আসার আগে তিনি কাদিয়ানে কিছুকাল অবস্থান করেন এবং গোলাম আহমদের সাথে চিঠিপত্র চালিয়ে যান যাতে মক্কায় বিতরণ করার জন্য কিছু সাহিত্য পাঠানোর অনুরোধ করেন। জবাবে গোলাম আহমদ আরবি ভাষায় হামামত-উল-বুশরা ( দ্য ডোভ অফ গ্ল্যাড টিডিংস) বইটি রচনা করেন এবং মক্কায় পাঠান। অন্যান্য সাহিত্যও আরবে পাঠানো হয়েছে বলে মনে হয়। তায়েফের বাসিন্দা উসমান নামে অন্য একজন ব্যক্তি, যিনি মির্জা গোলাম আহমদের প্রতি আনুগত্যের অঙ্গীকার করেছিলেন বলে আহমদীয়া রেকর্ডে নথিভুক্ত করা হয়েছে, তবে তার নাম এবং বাসস্থান ছাড়া তার সম্পর্কে বেশি কিছু জানা যায় না। এই উভয় ব্যক্তিকেও গোলাম আহমদ তার ৩১৩ জন সঙ্গীর তালিকায় অন্তর্ভুক্ত করেছিলেন।
১০১২ সালের সেপ্টেম্বরে, মির্জা বশির-উদ-দিন মাহমুদ আহমদ, গোলাম আহমদের বড় ছেলে, তার মাতামহ মীর নাসির নবাব এবং গোলাম আহমদের একজন সঙ্গী সৈয়দ আবদুল হাইয়ি আরবের সাথে হেজাজ ভ্রমণ করেন এবং হজ পালন করেন। ১৯১৪ সালে আহমদিয়া আন্দোলনের দ্বিতীয় খলিফা হওয়ার আগে, তার পূর্বসূরি হাকিম নূর-উদ-দীনের স্থলাভিষিক্ত হয়। প্রথম খলিফা। আন্দোলনের জন্মের প্রায় ২০ বছর আগে। ১৯৬০-এর দশকের শেষের দিকে নূর-উদ-দীন নিজে ধর্মীয় শিক্ষা গ্রহণের জন্য হেজাজে কিছু বছর বসবাস করেছিলেন।
আধুনিক অবস্থা
সৌদি আরবে আহমদীদের সংখ্যার কোনো সঠিক পরিসংখ্যান নেই। আহমদী মুসলমানরা একটি ছোট সম্প্রদায়, প্রাথমিকভাবে ভারত ও পাকিস্তানের বিদেশী কর্মী এবং কিছু অন্যান্য দেশের লোক আছে। সেখানে সৌদি নাগরিকদের সংখ্যা বাড়ছে যারা আন্দোলনের সাথে জড়িত। যেহেতু দেশে আহমদীয়া ধর্ম নিষিদ্ধ, সেখানে কোন আহমদী মসজিদ নেই। আহমদীরা সাধারণত তাদের প্রাত্যহিক প্রার্থনার জন্য ব্যক্তিগত সম্পত্তিতে একত্রিত হয়। যার ফলে স্থানীয় কর্তৃপক্ষের সাথে যোগাযোগ সীমিত হয়।
২০১২ সালের মে মাসে, সৌদি কর্তৃপক্ষ আহমদিয়া আন্দোলনে ধর্মান্তরিত হওয়ার কারণে দুই সৌদি নাগরিককে গ্রেপ্তার করে। সৌদি কর্মকর্তারা তাদের বিশ্বাস ত্যাগ করতে উৎসাহিত করেছিল এবং তিন মাস পরে তাদের আটক করা হয়েছিল। এরপর থেকে তাদের মুক্তি দেওয়া হয়নি।
তীর্থযাত্রা
যদিও আহমদী মুসলমানদের আইন দ্বারা পবিত্র শহর মক্কা বা মদিনায় প্রবেশের অনুমতি দেওয়া হয় না, তবে অনেক আহমদী আছে যারা মক্কা ও মদিনায় ইসলামী তীর্থস্থান হজ ও ওমরাহ পালন করে। হজ পালনে বাড়তি বাধা সৃষ্টি করে পাকিস্তান। এটির প্রয়োজন যে, পাসপোর্টের জন্য আবেদনকারী সমস্ত মুসলমানদের অবশ্যই সম্প্রদায়ের প্রতিষ্ঠাতা মির্জা গোলাম আহমদকে অবজ্ঞা করতে হবে এবং ঘোষণা করতে হবে যে, সমস্ত আহমদীরা অমুসলিম। যদিও আহমদীরা মুহাম্মদের নবুওয়াতের চূড়ান্ততায় বিশ্বাস করে। তারা বিশ্বাস করে, সে শেষ নবী হিসেবে যে কোনো নতুন আইন বা ধর্ম আনতে পারে। তারা মির্জা গোলাম আহমদকে প্রতিশ্রুত মসীহ এবং ইমাম মাহদী হিসেবে ধরে রাখে, যাকে মুহাম্মদ পরবর্তী দিনের মধ্যে আবির্ভূত হওয়ার ভবিষ্যদ্বাণী করেছিলেন; এই মতবাদ মুসলিম বিশ্বে বিতর্কিত।
দ্য নাশুয়া ব্রডকাস্টার
দ্য নাশুয়া ব্রডকাস্টার মার্কিন যুক্তরাষ্ট্রের নিউ হ্যাম্পশায়ার নাসুয়ার একটি সংবাদপত্র ছিল। এটি মিডিয়া নিউজ গ্রুপের মালিকানাধীন।
এটি ২০১১ সালে প্রকাশনা বন্ধ করে দিয়েছে।
১৫১০-এর দশক
এটি গ্রেগরীয় বর্ষপঞ্জী অনুযায়ী ১৫১০-এর দশক। এটি শুরু হয়েছে ১লা জানুয়ারি, ১৫১০ থেকে এবং শেষ হয়েছে ৩১ ডিসেম্বর, ১৫১৯ তারিখে।
মৃগা ইউনিয়ন
মৃগা ইউনিয়ন বাংলাদেশের কিশোরগঞ্জ জেলার ইটনা উপজেলার অন্তর্গত একটি ইউনিয়ন।
জনপ্রতিনিধি
প্রাক্তন চেয়ারম্যান- কামরুল হাসান (দুলাল)
চেয়ারম্যানগণের তালিকা
বর্তমান চেয়ারম্যান - মোঃ দারুল ইসলাম
রামপুর ইউনিয়ন, চাঁদপুর সদর
রামপুর বাংলাদেশের চাঁদপুর জেলার অন্তর্গত চাঁদপুর সদর উপজেলার একটি ইউনিয়ন।
আয়তন
রামপুর ইউনিয়নের আয়তন ৩,০২৫ একর।
জনসংখ্যার উপাত্ত
২০১১ সালের পরিসংখ্যান অনুযায়ী রামপুর ইউনিয়নের জনসংখ্যা ২১,৮৯২ জন। এর মধ্যে পুরুষ ১০,১৮৬ জন এবং মহিলা ১১,৭০৬ জন। মোট পরিবার ৪,৬৬১টি।
অবস্থান ও সীমানা
চাঁদপুর সদর উপজেলার সর্ব-পূর্বে রামপুর ইউনিয়নের অবস্থান। এ ইউনিয়নের পশ্চিমে শাহ মাহমুদপুর ইউনিয়ন, দক্ষিণে ফরিদগঞ্জ উপজেলার বালিথুবা পশ্চিম ইউনিয়ন ও বালিথুবা পূর্ব ইউনিয়ন, পূর্বে হাজীগঞ্জ উপজেলার হাজীগঞ্জ সদর ইউনিয়ন এবং উত্তরে হাজীগঞ্জ উপজেলার বাকিলা ইউনিয়ন অবস্থিত।
প্রশাসনিক কাঠামো
রামপুর ইউনিয়ন চাঁদপুর সদর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম চাঁদপুর সদর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ। এটি ১২টি মৌজায় বিভক্ত এবং এ ইউনিয়নের গ্রামগুলো হলো:
শিক্ষা ব্যবস্থা
২০১১ সালের পরিসংখ্যান অনুযায়ী রামপুর ইউনিয়নের সাক্ষরতার হার ৬৬.২%। এ ইউনিয়নে ১টি কলেজ, ১টি কামিল মাদ্রাসা, ৩টি মাধ্যমিক বিদ্যালয়, ৮টি মাদ্রাসা এবং ১৬টি প্রাথমিক বিদ্যালয় রয়েছে।
যোগাযোগ ব্যবস্থা
সড়ক পথে: চাঁদপুর-কুমিল্লা মহাসড়ক হতে মহামায়া –ছোটসুন্দর-বদর খোলা –কামরাঙ্গা বাজার –মনিহার হয়ে বাকিলা বাজার।
খাল ও নদী
জমজমা খালটি রামপুর ইউনিয়নের বৃহৎ খাল। জমজমা খালটি ডাকাতিয়া নদী হতে উৎপন্ন হয়ে আলগী সকদী পাঁচগাঁও দিয়ে রাজারগাঁও হয়ে মতলবে প্রবেশ করেছে।
হাট-বাজার
১. ছোটসুন্দর বাজার
২. কামরাঙ্গা বাজার
৩. রাজার হাট বাজার
৪. আলগী পোলের গোড়া বাজার
৫. বদরখোলা বাজার
দর্শনীয় স্থান
১. ডাকাতিয়া নদীর পাড়
ভাষা
অত্র উপজেলার মানুষ বাংলাভাষী। কুমিল্লা চাঁদপুর অঞ্চলের ভাষার বৈশিষ্ট্য একই রকম, একই সাংস্কৃতিক পরিমণ্ডলে অবস্থিত বলে এর লোক সংস্কৃতি, লোক ঐতিহ্য, লোক ক্রীড়া আচার অনুষ্ঠান প্রায় একই রকম। এখানকার মানুষ প ও ফ স্থলে “হ” উচ্চারন করে। যেমন- পানি<হানি, ফুল<হুল। আমি<আঁই। 'কলা' উচ্চারণ স্থানীয়ভাবে “কেলা” বলা হয়। ক্রিয়াপদে পুরুষ ভেদে “ছত্তি”, “ছেন্নি” উচ্চারিত হয়। “এ” স্থলে অনেক ক্ষেত্রে “অ” উচ্চারিত হয়। যেমন- এখন<অন।
“মহাপ্রাণ” ব্যবহার নেই বল্লেই চলে যেমন-গ,চ,ট,ত,প,স এর ব্যবহার বেশি। অন্যদিকে ঘ,ছ,ঠ,থ,ফ,ভ,শ এর ব্যবহার খুবই সীমিত। কোন কোন ক্ষেত্রে “ঠ” এর স্থানে “ড” উচ্চারিত হয় যেমন কাঠাল<কাঁডাল।
অঞ্চলভেদে চাঁদপুর এলাকার ভাষা ব্যবহারে কিছু ভিন্নতা লক্ষ্য করা যায়। বিশেষ করে যারা শাহবাজপুর থেকে লক্ষ্মীপুরে বসতী গড়েছে তাদের ভাষাগত প্রভেদ সহজেই ধরা পড়ে। এছাড়া ফরিদপুর এলাকা থেকে আগত লোকদের মুখের ভাষার কিছুটা ভিন্নতা রয়েছে।
এছাড়া ও পুঁথি পাঠছাড়াও এই অঞ্চলের মানুষ বিভিন্ন উৎসবে পালাগান, বিয়ের গান, মার্ফতি গান, গোঁসা গান, খেমটা গানের আয়োজন করে থাকে।
জনপ্রতিনিধি
চেয়ারম্যানঃ আল মামুন পাটোয়ারি
বহিঃসংযোগ
রামপুর ইউনিয়নের অফিসিয়াল সরকারী ওয়েবসাইট
১৫২০-এর দশক
এটি গ্রেগরীয় বর্ষপঞ্জী অনুযায়ী ১৫২০-এর দশক। এটি শুরু হয়েছে ১লা জানুয়ারি, ১৫২০ থেকে এবং শেষ হয়েছে ৩১ ডিসেম্বর, ১৫২৯ তারিখে।
পাপুয়া (প্রদেশ)
পাপুয়া ইন্দোনেশিয়ার বৃহত্তম এবং পূর্বাঞ্চলীয় প্রদেশ, পশ্চিম নিউ গিনির অধিকাংশ অংশ নিয়ে এটি গঠিত। পাপুয়া প্রদেশের পূর্বে পাপুয়া নিউ গিনি দেশের এবং পশ্চিমে পশ্চিম পাপুয়া প্রদেশের সীমানা রয়েছে। ২০০২ সাল থেকে পাপুয়া প্রদেশের বিশেষ স্বায়ত্তশাসন মর্যাদা রয়েছে। এই মর্যাদাটি একটি বিশেষ অঞ্চল তৈরি করে। এর রাজধানী জয়পুরা। এটি পূর্বে ইরিয়ান জয় (এবং পূর্বে পশ্চিম ইরিয়ান বা ইরিয়ান বারাত) নামে পরিচিত ছিল এবং ইন্দোনেশীয় নিউ গিনির অন্তর্ভুক্ত ছিল। ২০০২ সালে বর্তমান নাম গৃহীত হয়েছিল এবং ২০০৩ সালে পাপুয়া প্রদেশের পশ্চিম অংশ থেকে পশ্চিম পাপুয়া প্রদেশ তৈরি করা হয়েছিল।
নামকরণ
প্রদেশটির জন্য পাপুয়া নামটি ইন্দোনেশিয়ায় সরকারি এবং আন্তর্জাতিকভাবে স্বীকৃত নাম।
জনসংখ্যার উপাত্ত
পাপুয়া প্রদেশের নারী প্রতি শিশুর প্রজনন হার হলো ২.৯। ২০০০ সালের ইন্দোনেশিয়ার আদমশুমারি অনুযায়ী জনসংখ্যা ১.৯ মিলিয়ন থেকে বেড়ে ২০১০ সালের আদমশুমারি অনুযায়ী ২.৯ মিলিয়ন হয় এবং আনুষ্ঠানিকভাবে ২০১৪ সালে জনসংখ্যা প্রায় ৩.৫ মিলিয়ন হয়। ১৯৯০-এর দশকের গোড়ার দিকে পাপুয়ার জনসংখ্যা বৃদ্ধির হার ছিল সমস্ত ইন্দোনেশিয়ার প্রদেশগুলোর মধ্যে সর্বোচ্চ, যা বছরে ৩%-এরও বেশি।
দেশি গাঙচষা
দেশি গাঙচষা (বৈজ্ঞানিক নাম: Rynchops albicollis) (Indian Skimmer) Rynchopidae (রাইঙ্কোপিডি) গোত্র বা পরিবারের অন্তর্গত Rynchops (রাইঙ্কপস্) গণের এক প্রজাতির আজব ঠোঁটের জলচর পাখি। পানিকাটা নামেই এর পরিচিতি বেশি। দেশি গাঙচষার বৈজ্ঞানিক নামের অর্থ ধলাগলার ঠোঁটওয়ালা (গ্রিক rhunkhos = ঠোঁট, ops = মুখ; লাতিন: albus = সাদা, collis = গলার)। প্রায় ১ লক্ষ ৫৫ হাজার বর্গকিলোমিটার জুড়ে এদের বিস্তৃতি। বিগত কয়েক বছরে এদের সংখ্যা আশঙ্কাজনক হারে হ্রাস পেয়েছে ও বর্তমানে পাচ্ছে। সেকারণে আই. ইউ. সি. এন. এই প্রজাতিটিকে সংকটাপন্ন বলে ঘোষণা করেছে। পৃথিবীতে মোট প্রাপ্তবয়স্ক দেশি গাঙচষার সংখ্যা আনুমানিক ৪,০০০ থেকে ৬,৭০০টি বলে বার্ডলাইফ ইন্টারন্যাশনাল উল্লেখ করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।
বিবরণ
দেশি গাঙচষা মাঝারি আকারের সাদা-কালো জলচর পাখি। এর দৈর্ঘ্য কমবেশি ৪০ সেন্টিমিটার, ডানা ৩৭ সেন্টিমিটার, ঠোঁট ৭.৭ সেন্টিমিটার, পা ২.৫ সেন্টিমিটার ও লেজ ১০.৮ সেন্টিমিটার। প্রজনন ঋতুতে প্রাপ্তবয়স্ক পাখির পিঠ কালচে-বাদামি রঙ ধারণ করে। দেহতল চকচকে সাদা। মাথার চাঁদি কালো, কপাল ও গলাবন্ধ সাদা। ঘাড়ের পিছন দিক, কাঁধ ঢাকনি, ডানা ও লেজের উপরিভাগ কালো। লেজতল ও ডানার মধ্য-পালকের আগা সাদা। ডানার পালকতল-ঢাকনিও সাদা। চোখ বাদামি। ঠোঁট লম্বা ও আকার ছুরির মত। ঠোঁটের গোড়া উজ্জ্বল লাল। আগা হলুদ। এদের ঠোঁট আসলে অন্যসব পাখির ঠোঁটের মত নয়। উপরের চঞ্চু নিচের চঞ্চুর তুলনায় খাটো। শিকার ধরার সুবিধার্থে এদের ঠোঁটের এমন আজব গড়ন। খাবারের খোঁজে এরা পানিতে নিচের চঞ্চু ডুবিয়ে একধার থেকে আরেকধারে শিকার উড়ে বেড়ায়। পানি কেটে বেড়ায় বলে এদের আরেক নাম পানিকাটা। thumb|left|দেশি গাঙচষার ঠোঁট, ১৯৪৯ খ্রিস্টাব্দের অঙ্কিত চিত্র দেশি গাঙচষার পা খাটো এবং পা ও পায়ের পাতা উজ্জ্বল সূক্ষ্ম দাগে ভরা। প্রজননকাল ছাড়া পূর্ণবয়স্ক পাখির পিঠ অনুজ্জ্বল ও তুলনামূলক বাদামি। স্ত্রী ও পুরুষ পাখির চেহারা অভিন্ন। অপ্রাপ্তবয়স্ক পাখির কাঁধ-ঢাকনি ও ডানার পালক-ঢাকনির পাড় সাদাটে। ঠোঁট অনুজ্জ্বল কমলা ও ঠোঁটের আগা কালো।
স্বভাব
দেশি গাঙচষা বড় বড় নদী ও মোহনায় বিচরণ করে। সচরাচর বিচ্ছিন্ন দল বা বড় ঝাঁকে থাকে। এদের খাদ্যতালিকায় প্রধানত রয়েছে পানির উপর ভেসে বেড়ানো ছোট মাছ। এরা দলবদ্ধভাবে পানির ওপর ঘুরে ঘুরে গা না ভিজিয়ে মাছ শিকার করে। মাছ ধরার ফাঁকে ফাঁকে ধারেকাছের বালুচরে এরা বিশ্রাম করে। দীর্ঘ সময় একজায়গায় এক পায়ে বসে থাকতে পারে। বেশির ভাগ ক্ষেত্রেই গাঙচিল পানিতে ঝাঁপিয়ে পড়ে মাছ বা জলজ প্রাণী শিকার করে।ভোর ও গোধূলিতে এরা বেশি কর্মচঞ্চল থাকে। পূর্ণিমা রাতেও খাবার খায়। মাঝে মাঝে নাকি সুরে ডাকে: ক্যাপ-ক্যাপ-ক্যাপ....।
হিড্রোকালিডো
হিড্রোকালিডো, হল একটি স্বতন্ত্র, সকালবেলার দৈনিক সংবাদপত্র। এটি ১৯৮১ সালে প্রতিষ্ঠিত। এটি মেক্সিকোর আগুআস্কালিএন্টেস ভিত্তিক এবং প্রকাশনা কোম্পানি এমপ্রেস ইডিটোরিয়াল দে আগুআস্কালিএন্টেস দ্বারা প্রকাশিত, মূলত আগুআস্কালিএন্টেস অধিবাসীদের জন্য।
১৫৩০-এর দশক
এটি গ্রেগরীয় বর্ষপঞ্জী অনুযায়ী ১৫৩০-এর দশক। এটি শুরু হয়েছে ১লা জানুয়ারি, ১৫৩০ থেকে এবং শেষ হয়েছে ৩১ ডিসেম্বর, ১৫৩৯ তারিখে।
পোর এস্তো!
পোর এস্তো! ইউক্যাটিনের মেরিডার একটি মেক্সিকীয় পত্রিকা। ক্যানকান, কুইন্টানা রোতে এর অফিস রয়েছে। মূলত মেক্সিকান রাজ্য; ইউকাটান, ক্যাম্পেচে এবং কুইন্টানা রু জুড়ে এই পত্রিকার উল্লেখযোগ্য প্রচলন রয়েছে।
১৯৯৭ সালে, অনুসন্ধানী ধারাবাহিক নিবন্ধে তৎকালীন মেক্সিকান ব্যাংক বনামেক্সের পরিচালক, রবার্তো হার্নান্দেজ রামিরেজের বিরুদ্ধে মাদকদ্রব্য চোরাচালানের অভিযোগ আনা হয়েছিল। পরে পোর এস্তো এবং নারকো নিউজ উভয়ের বিরুদ্ধে ব্যর্থ মানহানির মামলা করা হয়েছিল।
ফ্যারো দ্বীপপুঞ্জ জাতীয় ফুটবল দল
৫,০০০ ধারণক্ষমতাবিশিষ্ট থোশলুরে লান্ডস্লিদিদ নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ফ্যারো দ্বীপপুঞ্জের রাজধানী তোশনে অবস্থিত। বর্তমানে এই দলের ম্যানেজারের দায়িত্ব পালন করছেন হাকান এরিকসন এবং অধিনায়কের দায়িত্ব পালন করছেন হোসন্সের মধ্যমাঠের খেলোয়াড় হালুর হানসন।
ফ্যারো দ্বীপপুঞ্জ এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, উয়েফা ইউরোপীয় চ্যাম্পিয়নশিপেও ফ্যারো দ্বীপপুঞ্জ এপর্যন্ত একবারও অংশগ্রহণ করতে সক্ষম হয়নি।
ফ্রদি বেনিয়ামিনসেন, ওলি ইয়োহানেসেন, ইয়াকুপ মিকেলসেন, রগবি জাকবসেন এবং তদি ইয়নসনের মতো খেলোয়াড়গণ ফ্যারো দ্বীপপুঞ্জের জার্সি গায়ে মাঠ কাঁপিয়েছেন।
র‌্যাঙ্কিং
ফিফা বিশ্ব র‌্যাঙ্কিংয়ে, ২০১৫ সালের জুলাই মাসে প্রকাশিত র‌্যাঙ্কিংয়ে ফ্যারো দ্বীপপুঞ্জ তাদের ইতিহাসে সর্বপ্রথম সর্বোচ্চ অবস্থান (৭৪তম) অর্জন করে এবং ২০০৮ সালের সেপ্টেম্বর মাসে প্রকাশিত র‌্যাঙ্কিংয়ে তারা ১৯৮তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে ফ্যারো দ্বীপপুঞ্জের সর্বোচ্চ অবস্থান হচ্ছে ১৩৬তম (যা তারা ২০১৮ সালে অর্জন করেছিল) এবং সর্বনিম্ন অবস্থান হচ্ছে ১৭৩। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
তক্ষশিলা তাম্রপত্র
লিপি
খরোষ্ঠী লিপিতে উৎকীর্ণ এই তাম্রপত্র থেকে জানা যায় যে, মহারাজ মোগের রাজত্ব শুরু হওয়ার ৭৮ বছর পরে পানেমোস মাসের পঞ্চম দিনে চুখ্‌স অঞ্চলের ইন্দো-সিথিয় সত্রপ লিঅক কুশুলকের পুত্র পতিক কুশুলক তক্ষশিলার একটি বৌদ্ধবিহারে গৌতম বুদ্ধের স্মৃতিবিজড়িত বস্তু প্রদান করেন।
এ গার্ল লাইক ইউ
"এ গার্ল লাইক ইউ" স্কটিশ গায়ক-সঙ্গীত রচয়িতা এডউইন কলিন্স এর তৃতীয় একক অ্যালবাম (-১৯৯৪) এর একটি গান । গানটিতে লেন ব্যারি এর ১৯৬৫ একক ভাবে গাওয়া "1-2-3" গানের ড্রাম এর সুর ব্যবহার করা হয়।
মিউজিক ভিডিও
এই গানের দুইটি মিউজিক ভিডিও রয়েছে। যুক্তরাষ্ট্রে তৈরি নমুনাটিতে গানের বানীর প্রতি সম্মান দেখাতে উদ্ভাবনী রীতি ব্যবহৃত হয় (বিশেষত কলিন্স যখন গায় "আমার মাঝে দুষ্ট-আত্মাকে চিনতে তুমি আমাকে বাধ্য করেছ", একটি শিশু তার মুখের উপর শয়তানের ছবি আঁকে)। আন্তর্জাতিক নমুনাটিতে দেখা যায় কলিন্স গাওয়ার সময় অনেক জনের সাথে মিলে নেচেছেন।
প্রযোজনা
সেক্স পিস্তল এর ড্রামবাদক পল কুক গানটিতে ভাইব্রাফোন বাজিয়েছেন।
মেধাস্বত্ব বিতর্ক
৩০শে সেপ্টেম্বর ২০০৯, কলিন্স এর ম্যানেজার তার মাইস্পেস পৃষ্ঠায় লিখেন কীভাবে কলিন্স এই গানের মেধাস্বত্ব পান এবং সবার এটা প্রাপ্তিসাধ্য করতে চেয়েছিলেন যাতে যে কেউ এটি ডাউনলোড করতে পারে, কিন্তু মাইস্পেস শুধুমাত্র প্রধান কিছু প্রতিষ্ঠানকে তাদের সাইটে সংরক্ষণ করার অনুমতি দিয়ে থাকে।
পরবর্তী পোস্টে লেখা হয় প্রধান সংবাদপত্রে এ খবর ছাপা হওয়ার পর, গানটি পুনরায় মাইস্পেস মিউজিক প্লেয়ারে পাওয়া যাবে।
চরিত্রায়ণ ও কভার সংস্করণ
"এ গার্ল লাইক ইউ" ব্যবহৃত হয়েছিল এম্পায়ার রেকর্ডস গানে এবং দ্বিতীয়ত চার্লি 'স এঞ্জেলস: ফুল থ্রটোল এর গানে। টিভিতে, এটা দেখা গেছে ক্লিওপেট্রা 2525  "রান ক্লিও রান" পর্বে, স্পিন সিটি এর "দ্যা কমিটমেন্ট" পর্বে, এছাড়া মার্কস ও স্পেন্সার এর ২০১২ সালের বিজ্ঞাপনে। এলভিন এবং চিপমাংকস তাদের ২০০৭ সালের ভিডিও গেম এলভিন এবং চিপমাংকস এ একটি বোনাস ট্র্যাক হিসেবে ব্যবহার করে। দ্যা ব্ল্যাক কি'স তাদের "টার্ণ ব্লু বিশ্ব ভ্রমণ" এ বিভিন্ন প্রদর্শনীতে গানটিকে গেয়ে শোনায়।
ভার্খোয়ানস্ক
ভারখোয়ানস্ক (Верхоянск) রাশিয়ার সাখা প্রজাতন্ত্রের ভারখোয়ানস্কি জেলার একটি শহর, সুমেরু বৃত্তের কাছে ইয়ানা নদীর তীরে, জেলাটির প্রশাসনিক কেন্দ্র বাতাগে থেকে দূূূরে এবং প্রজাতন্ত্রের রাজধানী ইয়াকুটস্কের  উত্তরে অবস্থিত। ২০১০-এর আদমশুমারি অনুসারে এর জনসংখ্যা ছিল ১,৩১১। শহরটি পৃথিবীর সর্বোচ্চ তাপমাত্রা পার্থক্যের জন্য গিনেস বিশ্ব রেকর্ড করেছে: ।
ইতিহাস
কস্যাকস ১৬৩৮ সালে আধুনিক শহরটির দক্ষিণ-পশ্চিমে একটি অস্ট্রোগ প্রতিষ্ঠা করেছিলেন। ইয়ানা নদী র ওপরের প্রান্তে ভৌগোলিক অবস্থান থেকে প্রাপ্ত উটগ্রোগের নাম "ভারখোয়ানস্কি", রুশ ভাষায় যার অর্থ উচ্চ ইয়ানার শহর। ১৭৭৫ সালে কর সংগ্রহের সুবিধার্থে এটি ইয়ান নদীর বাম তীরে সরানো হয়েছিল। ১৮১৭ সালে এটি শহরের মর্যাদা লাভ করে।  ১৮৬০-এর দশক থেকে ১৯১৭ সালের মধ্যে শহরটি তে বিভিন্ন রাজনৈতিক নির্বাচিতদের নির্বাসন দেওয়া হতো যার মধ্যে রয়েছেন পোলিশ লেখক ওয়াক্লো সিরোশেউস্কি, সেইসাথে বলশেভিক বিপ্লবী ইভান বাবুশকিন এবং ভিক্টর নোগিন।
প্রশাসনিক এবং পৌর অবস্থা
একটি জনবহুল এলাকা হিসাবে, ভারখোয়ানস্ক জেলা প্রশাসনের অধীনে একটি শহর হিসাবে বিবেচনা করা হয়। প্রশাসনিক বিভাগের কাঠামো র মধ্যে এটি ভারখোয়ানস্ক শহর হিসাবে ভারখোয়ানস্ক জেলার সঙ্গে একীভূত থাকে। পৌর বিভাগ হিসাবে ভারখোয়ানস্ক শহরটি ভারখোয়ানস্ক নগর বন্দোবস্ত হিসাবে ভার্খোয়ানস্কি পৌর জেলার মধ্যে অন্তর্ভুক্ত করা হয়েছে।
অর্থনীতি এবং অবকাঠামো
এখানে একটি নদী বন্দর, একটি বিমানবন্দর, একটি পশম সংগ্রহকারী ডিপো এবং একটি বল্গ্গাহরিণ- সংগ্রাহী অঞ্চলের কেন্দ্র রয়েছে। এটি কোল মিউজিয়ামের মেরুতেও রয়েছে।
জলবায়ু
ভার্খোয়ান্স্ক শীতকালে খুব কম তাপমাত্রা এবং গ্রীষ্ম এবং শীতের মধ্যে পৃথিবীর সবচেয়ে বড় তাপমাত্রার পার্থক্যের জন্য প্রধানত উল্লেখযোগ্য। গড় মাসিক তাপমাত্রা থেকে  জানুয়ারিতে  জুলাই মাসে। গড় মাসিক তাপমাত্রা অক্টোবর থেকে এপ্রিলের মধ্যে  নিচে থাকে এবং  ছাড়িয়ে যায় জুন থেকে আগস্ট পর্যন্ত, মে এবং সেপ্টেম্বরের মধ্যবর্তী মাসগুলো খুব সংক্ষিপ্ত ট্রানজিশনাল মৌসুম গঠন করে। আর্কটিক বৃত্তের মধ্যে অবস্থিত হওয়া সত্ত্বেও, ভার্খোয়ান্স্কের একটি চূড়ান্ত সুবার্টিক জলবায়ু রয়েছে (ক্যাপেন জলবায়ু শ্রেণিবিন্যাস ডিএফডি) উচ্চ চাপ দ্বারা বছরের বেশিরভাগ অংশে আধিপত্য বিস্তার করে। শীতকালে তাপমাত্রা অনেক কমে যায়।
ভার্খোয়ানস্ক উত্তর মেরুর শীতল স্থান হিসাবে বিবেচিত, অন্যটি ৬২২ কিমি (৩৯১ মাইল) দূরে অবস্থিত অয়মিয়াকন। ১৮৯২ সালের ৫ই ফেব্রুয়ারিতে সেখানে সর্বনিম্ন তাপমাত্রা রেকর্ড করা হয়েছিল, যদিও ফেব্রুয়ারি, ১৯৩৩ সালে  এ পৌঁছেছিল। কেবলমাত্র অ্যান্টার্কটিকাতেই অয়মিয়াকন বা ভার্খোয়ানস্কের চেয়ে কম তাপমাত্রা রেকর্ড করা হয়েছে:১৯৮৩ সালের ২১শে জুলাই অ্যান্টার্কটিকার ভোস্টক স্টেশনে সর্বনিম্ন  রেকর্ড করা হয়েছে।  এবং ১০ই আগস্ট ২০১০-এ অ্যান্টার্কটিকার পূর্ব এন্টার্কটিক মালভূমিতে উপগ্রহ পর্যবেক্ষণের মাধ্যমে তাপমাত্রা  রেকর্ড করা হয়েছিল।
এই অঞ্চলে শীতকালে তাপমাত্রা গভীর ফাঁকা সাইবেরিয়ান উচ্চ হ্রদের তীব্র শীতল এবং ঘন বাতাসের ফলে তাপমাত্রা উচ্চতার সাথে হ্রাস হওয়ার পরিবর্তে বৃদ্ধি পায়। ভারখোয়ানস্কে কখনও কখনও জানুয়ারি, ফেব্রুয়ারি এবং ডিসেম্বরের গড় সর্বনিম্ন তাপমাত্রা এর নিচে থাকে। অয়মিয়াকন এবং ভার্খোয়ানস্ক বিশ্বের মাত্র দুটি স্থায়ী জনবহুল স্থান যেখানে জানুয়ারীর প্রতিদিন  নিচে তাপমাত্রা রেকর্ড করা হয়েছে। জুন, জুলাই এবং আগস্টে দিনের সময় তাপমাত্রা -এর বেশি হওয়া অস্বাভাবিক নয়। রেকর্ডে থাকা উষ্ণতম মাসটি ২০০১ সালের জুলাই, ।  গড় বার্ষিক তাপমাত্রা । নির্ভরযোগ্য রেকর্ডের উপর ভিত্তি করে ২৫শে জুলাই ১৯৮৮ সালে  তাপমাত্রা রেকর্ড করা হয়েছে,যাতে তাপমাত্রার পার্থক্য, যা বিশ্বের বৃহত্তম তাপমাত্রার পার্থক্য। অয়মিয়াকন এবং ইয়াকুটস্ক পৃথিবীর অন্যান্য স্থান যেখানে তাপমাত্রার পরিমাণ  এরও বেশি।
ভার্খোয়ান্স্কের শুষ্ক আবহাওয়া খুব কম বৃষ্টিপাত বা তুষারপাতসহ গড় বার্ষিক বৃষ্টিপাত । যদিও কোনও মাসই সত্যিকারের আর্দ্র বলা যায় না তবে শীতকালের তুলনায় গ্রীষ্মকাল অনেকটা আর্দ্র থাকার কারণে প্রবল মৌসুমী বৃষ্টিপাত হয়। মূলত বছরের শীতের সময়টিতে উচ্চ চাপের আধিপত্যের কারণে অত্যন্ত মৃদু বৃষ্টিপাত হয়।
১৫৪০-এর দশক
এটি গ্রেগরীয় বর্ষপঞ্জী অনুযায়ী ১৫৪০-এর দশক। এটি শুরু হয়েছে ১লা জানুয়ারি, ১৫৪০ থেকে এবং শেষ হয়েছে ৩১ ডিসেম্বর, ১৫৪৯ তারিখে।
ব্যানার্জি (অভিনেতা)
ব্যানার্জি (জন্ম মাগন্তি ভেনু ব্যানার্জী) একজন ভারতীয় চলচ্চিত্র অভিনেতা, যিনি মূলত তেলুগু চলচ্চিত্রে অভিনয় করেন। চলচ্চিত্রে তার ৩০ বছরের বেশি অভিনয়ের অভিজ্ঞতা রয়েছে। একজন সহকারী পরিচালক হিসাবে তিনি তার অভিনয় জীবন শুরু করেছিলেন।
বহু চলচ্চিত্রে তিনি খলনায়ক ও পার্শ্বচরিত্রে অভিনয় করেছেন।
প্রাথমিক জীবন
তিনি ভারতের অন্ধ্রপ্রদেশের বিজওয়াড়ার  গভর্নর পেতায় জন্মগ্রহণ করেন। তিনি মন্টেসরি শিশুদের স্কুলে পড়াশোনা করেছিলেন, যেখানে প্রধান শিক্ষিকা ছিলেন কোন্ডাপল্লী কোটেশ্বরাম্মা। তাঁর বাবা তথ্য ও সম্প্রচার মন্ত্রকের একজন কর্মকর্তা ছিলেন। তিনি দিল্লিতে বদলি হওয়ার কারণে ব্যানার্জিও কিছু সময় দিল্লিতে অবস্থান করেছিলেন। ব্যানার্জি গুন্টুরের এ.সি. কলেজে মাধ্যমিক শিক্ষা সমাপ্ত করেন। এর পরে তিনি চেন্নাইয়ে হোটেল ব্যবস্থাপনা বিষয়ে কোর্স করেন। তিনি চেন্নাইয়ে বি.এ. পরে তিনি ভিজিয়ানাগ্রামের একটি সংস্থায় শাখা পরিচালক হিসাবে কাজ করেন। তাঁর এক বড় বোন আছে যিনি চেন্নাইয়ে থাকেন। ব্যানার্জি স্ত্রী ও মেয়ের সাথে হায়দ্রাবাদ থাকেন
পেশা
তিনি প্রথমে বিশ্বস্বর রাওয়ের সাথে চলচ্চিত্রে কাজ শুরু করেছিলেন।
মন্দিরা বেদী
মন্দিরা বেদী (জন্ম ১৫ই এপ্রিল ১৯৭২) একজন ভারতীয় অভিনেত্রী, ফ্যাশন ডিজাইনার, এবং টেলিভিশন উপস্থাপক । তিনি ১৯৯৪ সালে ভারতের জাতীয় চ্যানেল দূরদর্শনে প্রচারিত টেলিভিশন ধারাবাহিক শান্তিতে নাম ভূমিকায় অভিনয় করে জনপ্রিয়তা লাভ করেন। ২০১৯সালে, তিনি সাহো ছবিতে একটি নেতিবাচক চরিত্রে অভিনয় করেছিলেন। বেদী আরও অনেক হিন্দি টিভি সিরিয়াল যেমন আওরাত, দুশমন এবং কিউ কি সাস ভি কাভি বহু থিতে উপস্থিত হয়েছেন। এর পরে, তিনি ২০০৩ এবং ২০০৭ সালে আইসিসি ক্রিকেট বিশ্বকাপ, ২০০৪ এবং ২০০৬ সালে চ্যাম্পিয়ন্স ট্রফি এবং সনি ম্যাক্সের জন্য ইন্ডিয়ান প্রিমিয়ার লিগ উপস্থাপন করা শুরু করেন। বেদি পিটা- এর জন্য নকল চামড়ার প্রচারক ছিলেন। তিনি তার শাড়ি সংগ্রহের সাথে ল্যাকমে ফ্যাশন সপ্তাহ ২০১৪ এর সময় একজন ফ্যাশন ডিজাইনার হিসাবে আত্মপ্রকাশ করেন। ২০১৩সালে, বেদি তার নিজস্ব শাড়ির দোকান চালু করেন।
প্রারম্ভিক জীবন এবং পরিবার
মন্দিরা বেদির জন্ম কলকাতায় ভেরিন্দর সিং এবং গীতা বেদির ঘরে। তার এক বড় ভাই আছে যিনি একজন ব্যাংক বিনিয়োগকারী । তিনি ক্যাথেড্রাল এবং জন কনন স্কুল, বোম্বেতে তার স্কুলিং করেন এবং সেন্ট জেভিয়ার্স কলেজ, বোম্বে থেকে স্নাতক হন। তারপরে, তিনি বোম্বাইয়ের সোফিয়া পলিটেকনিক কলেজ থেকে স্নাতকোত্তর করেন।
ব্যক্তিগত জীবন
থাম্ব| ২০১২ সালে [[এশা দেওল|এশা দেওলের বৌভাতে স্বামী রাজ কৌশলের সাথে মন্দিরা।]] বেদি ১৯৯৯ সালের  ১৪ই ফেব্রুয়ারি রাজ কৌশলকে বিয়ে করেন। 27 জানুয়ারী 2011 এ ঘোষণা করা হয়েছিল যে দম্পতি তাদের প্রথম সন্তানের প্রত্যাশা করছেন। বেদি 19 জুন 2011 তারিখে মুম্বাইয়ের লীলাবতী হাসপাতালে বীর নামে একটি ছেলের জন্ম দেন। 2013 সালে, বেদী এবং তার স্বামী একটি মেয়েকে দত্তক নেওয়ার জন্য আবেদন করেছিলেন। 28 জুলাই 2020-এ, তারা 4 বছর বয়সী একটি শিশুকে দত্তক নেয় এবং তার নাম রাখে তারা বেদী কৌশল।